b"\n_START_ARTICLE_\nAlikudis\n_START_PARAGRAPH_\nAlikudis (it. Alicudi) \xe2\x80\x93 labiausiai vakarin\xc4\x97 sala Lipario salyne (vulkanini\xc5\xb3 sal\xc5\xb3 grandin\xc4\x97 \xc5\xa1iauriau Sicilijos). Alikudis yra 40 km \xc4\xaf vakarus nuo Lipario. Salos plotas yra 5,2 km\xc2\xb2. Sala yra apvali.\n_START_SECTION_\nIstorija\n_START_PARAGRAPH_\nSal\xc4\x85 ma\xc5\xbedaug prie\xc5\xa1 150 t\xc5\xabkst. met\xc5\xb3 suformavo jau seniai i\xc5\xa1nyk\xc4\x99s Montanjolos (Montagnola) ugnikalnis. Sp\xc4\x97jama, kad sala paskutin\xc4\xaf kart\xc4\x85 keit\xc4\x97si ma\xc5\xbedaug prie\xc5\xa1 28 t\xc5\xabkst. met\xc5\xb3._NEWLINE_Sala pirm\xc4\x85 kart\xc4\x85 buvo apgyvendinta ma\xc5\xbedaug XVII a. pr. m. e., k\xc4\x85 rodo to laikotarpio archeologiniai radiniai. Salos rytin\xc4\x97je pakrant\xc4\x97je randamos ir daug v\xc4\x97lesni\xc5\xb3 laik\xc5\xb3 rom\xc4\x97n\xc5\xb3 gamybos keramikos \xc5\xa1uk\xc4\x97s._NEWLINE_\xc5\xa0iuolaikinis pavadinimas it. Alicudi atsirado i\xc5\xa1 i\xc5\xa1kraipyto salos senovinio graiki\xc5\xa1ko pavadinimo gr. Ericusa 'Vir\xc5\xbei\xc5\xb3 sala' (nuo gr. ereik\xc4\x93 'vir\xc5\xbeis')._NEWLINE_Daug \xc5\xa1imtme\xc4\x8di\xc5\xb3 Alikud\xc4\xaf puldin\xc4\x97jo piratai. Tai privert\xc4\x97 salos gyventojus statyti namus auk\xc5\xa1tose terasose. Salos ekonomika buvo pagr\xc4\xafsta \xc5\xbeemdirbyste ir persik\xc5\xb3 auginimu.\n_START_SECTION_\nGyventojai\n_START_PARAGRAPH_\nDabar saloje gyvena apie 120 \xc5\xbemoni\xc5\xb3, kurie ver\xc5\xbeiasi \xc5\xbevejyba ar \xc5\xbeemdirbyste. Saloje lankosi nema\xc5\xbeai turist\xc5\xb3, kuriuos aptarnauja vienintelis saloje restoranas, kurio meniu pagrindas yra \xc5\xbeuvys, kurias pagauna vietiniai \xc5\xbevejai, bei maisto produktai, kuriuos atgabena kursuojantis laivas su povandeniniais sparnais."